נוצר איזה קשר, מעין אחוות מאושפזים. כנראה היו בין התרופות גם כדורי הרגעה, הוא היה מאוד נינוח, לעומת התנהגותו בימים הראשונים. אז החולים ביקשו שירחיקהו לחדר אחר, פחדו ממנו, חששו ממה שיאונה להם.  כל זאת לחש לי שכני, הרכלן הפולני ששכב במיטה מימיני. ניצל את ההזדמנות וכשהעציר ביקש ללכת למקלחת והוסיף לרכל, "שמע לי, ייתכן שהוא לקח איזה שהוא חומר שהעלה לו את לחץ הדם, כדי שאת תקופת מעצרו יבלה בבית החולים ולא בבית המעצר."  בבוקר השוטר בדק את חדר השירותים, פתח את האזיקים וליווה את העציר למקלחת. אריה לקח כלי רחצה ומגבת, על רגליו המשיך לגרוב גרביים," אני לא צריך את הפטריות, אני לא במסעדה," חייך בהומור גס ובציניות אל השוטר שהזעים פניו ושב אל ספרו בפתח החדר.  משסיים אריה את הרחצה, נקשר שנית באזיקים אל צינור הניקל שבחזית המיטה. "אולי תתיר אותי עכשיו, קשה לי לאכול את ארוחת הבוקר כשהרגל נרדמת" אמר אריה כשהובאה הארוחה. השוטר לא טרח לענות ומשך בכתפיו. ריחמתי עליו, אני יכול לרדת ולהסתובב חופשי וזה רתום באזיקים למיטה כמו היה סוס משתולל.  ירדתי ממיטתי ופניתי לשירותים, חשתי בקור עז, לתדהמתי היה החלון פתוח כדי